Data was extracted from:https://www.infomed.co.il/drugs/sertraline-lustral-serenada/

המומחים של
Info
med
מסבירים:
סרטרלין (לוסטרל, סרנדה) הוא תרופה ששייכת ל
תרופות נגד דיכאון
המעכבות ספיגה חוזרת של
סרוטונין
(SSRI) במוח. סרטרלין (לוסטרל, סרנדה) משמש לטיפול במצבי
דיכאון
שונים.
אין להשתמש בסרטרלין (לוסטרל, סרנדה) במקרים הבאים:
רגישות לסרטרלין עצמו או למרכיבים אחרים בתרופה.
הריון או הנקה, מבלי לדון עם הרופא המטפל בסיכון לעומת התועלת בלקיחת תרופה זו. שימוש בתרופות השייכות לקבוצה זו של תרופות נגד דיכאון עלול להשפיע על מצב התינוק.
בו זמנית עם פימוזיד (אנטי-פסיכוטי).
בו זמנית עם מעכבי MAO או במשך שבועיים לאחר סיום הטיפול בהם.
בדרך כלל, סרטרלין (לוסטרל, סרנדה) אינו מיועד לשימוש בילדים ומתבגרים מתחת לגיל 18.
חשוב לשים לב:
אי סדירות בקצב לב, לאחר
בדיקת אק"ג
מחייבת פנייה לרופא.
מומלץ לעקוב אחרי שינויים כמו החמרת דיכאון, תוקפנות או מחשבות והתנהגות אובדנית, במיוחד בתחילת הטיפול בסרטרלין (לוסטרל, סרנדה) ועם כל שינוי במינון או במשטר הטיפולי. יש להקפיד הקפדה יתרה על המלצה זו במטופלים בגילאי 18-24.
תרופות נגד דיכאון מקבוצת  SNRI ו-SSRI עלולות לגרום לסינדרום סרוטונין (נדיר) הכולל תסמינים כגון עצבנות, בלבול, הזעה, רפלקסים מוגברים; עוויתות שרירים,רעידות ועליה בקצב הלב, חום גבוה. הסיכון להתפתחות הסינדרום עולה בנטילה בו זמנית של תרופות נוספות המשפיעות על מערכת העצבים.
יש להיזהר בחולים עם
גלאוקומה
סגורת זוית, שכן סרטרלין (לוסטרל, סרנדה) עלול לגרום לעליית הלחץ התוך עיני ולהחמיר את הגלאוקומה.
תרופות נגד דיכאון מקבוצת SSRI עלולות לגרום לנטייה לשברים בעצמות.
צילום: shutterstock
מידע על התרופה
אופן נטילת התרופה
טבליות.
אין ללעוס,
לכתוש או לחצות את הטבליות
! לבלוע את התרופה עם מעט מים.
תדירות וזמן נטילה
פעם ביום. בבוקר או בערב.  לבלוע את התרופה עם מעט מים. עם או ללא אוכל.
אין לשתות מיץ אשכוליות במהלך הטיפול בתרופה.
טווח המינון
מינון מקובל הוא בדרך כלל 50 מג פעם ביום. הגדלת המינון היומי, בהתאם להנחיית רופא, במרווחים של 50 מ"ג ובהפרשי זמן של שבוע לפחות על פני תקופה של שבועות. המינון המקסימלי המומלץ הוא 200 מ"ג פעם ביום.
50 מ"ג - 200 מ"ג.
תחילת ההשפעה
תוך 4-8 שעות. שבועיים לפחות עד שההשפעה תורגש במלואה.
משך ההשפעה
תוך 4-8 שעות. שבועיים לפחות עד שההשפעה תורגש במלואה.
מנה שנשכחה
יש לדלג על המנה שנשכחה, ולקחת את המנה הבאה כרגיל. אין לקחת מנה כפולה.
הפסקת התרופה
אין להפסיק טיפול בסרטרלין (לוסטרל, סרנדה) בלי להיוועץ ברופא, כי התסמינים עלולים לחזור. הפסקת טיפול עלולה לגרום לתופעות לוואי הבאות : חרדה, סחרחורת, כאב ראש, בחילה, שינוי תחושתי.
מינון עודף
יש לפנות מייד לחדר מיון בצירוף אריזת התרופה. סימני הרעלת סרטרלין (לוסטרל, סרנדה) כוללים: ישנוניות, בחילה, הקאה, קצב לב מוגבר, חרדה, סחרחורת ואישונים מורחבים. לעיתים נדירות איבוד הכרה.
אחסון
מתחת ל- 25 מעלות צלזיוס.
אזהרות
תזונה
ניתן לקחת טבליות סרטרלין (לוסטרל, סרנדה) עם או בלי אוכל. נטילת התרופה עם מזון יכולה להפחית תופעות לוואי הקשורות במערכת העיכול. אין לשתות מיץ אשכוליות במהלך הטיפול בתרופה.
אלכוהול
אין לשתות יין ומשקאות חריפים בזמן הטיפול בתרופה
נהיגה
מומלץ להימנע מנהיגה, עד בחינת השפעת השימוש בתרופה, כיוון שהתרופה עלולה לגרום לסחרחורת.
הריון
אין להשתמש בהריון מבלי להיוועץ ברופא. יש לשקול תועלת מול סיכון לעובר. בטיחות השימוש בהריון טרם נקבעה באופן מלא. בנטילת סרטרלין  לקראת לסוף ההיריון- ייתכן סיכון מוגבר לדימום נרתיקי כבד זמן קצר לאחר הלידה, במיוחד אם קיים עבר של הפרעות דימום.
הנקה
יש להיוועץ ברופא לפני השימוש. התרופה עוברת לחלב אם. אין להשתמש, אלא אם הרופא העריך תועלת העולה על הסיכון האפשרי לתינוק.
תינוקות וילדים
התרופה אינה מיועדת לילדים ומתבגרים מתחת לגיל 18.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
סוכרת
מחלת לב
רמות נמוכות של אשלגן או מגנזיום
מחלת כבד
טיפול בנזעי-חשמל (ECT)
אפילפסיה (כפיון)
מחשבות התאבדות
הריון
הנקה
מחלת כליה
ליקוי במערכת העיכול
כיב עיכולי
בעיות בקרישת הדם, הסטוריה של הפרעות דימום
בעיות בתפקוד מיני
התמכרות לתרופות
נטילת תרופות לדילול הדם
סיכון ממנת יתר
בינוני
סיכון מפיתוח תלות
נמוך
תופעות לוואי
בזמן השימוש בסרטרלין (לוסטרל, סרנדה) עלולות להופיע תופעות לוואי הבאות :
תופעות לוואי שכיחות מאוד : נדודי שינה, סחרחורת ,נמנום ,כאב ראש ,שלשול ,בחילה ,יובש בפה ,כשל בשפיכה ,עייפות.
ובנוסף:
כאבי מפרקים, הצטננות, כאב גרון, נזלת, נטייה לשברים בעצמות, יובש בפה (לעיתים עם פטרת, יש לפנות לרופא אם נמשך למעלה משבועיים), שלשול, עצירות, נמנום, סחרחורת, רעד, חולשה, כאב ראש, כאבי פרקים, הפרעות במערכת העיכול, הזעה, הפרעות בראייה, שינויים בתאבון ובמשקל, ירידה ברמת נתרן בדם (מאופיינת בכאב ראש, קושי בריכוז וזכרון), סוכרת, רמת סוכר גבוהה (היפרגליצמיה) או נמוכה בדם (היפוגליקמיה) בייחוד אצל חולי סוכרת, חרדה, הרטבת לילה, אצירת שתן, התכווצויות בכלי דם מוחיים, צלצולים באזניים, דפיקות לב,בעיות לב, גלי חום, פיהוקים, כאבי גב, וסת לא סדירה, בעיות בזקפה, אם תופעות אלו נמשכות או מטרידות רצוי לפנות לרופא מיד.
שינוי בגודל האישון העלול לגרום להתרחבותו, עליית לחץ תוך עיני, גלאוקומה סגורת זוית.
רגישות יתר, ירידה ברמות הורמוני תירואיד, תוקפנות, התעלפות, אישונים מורחבים, נפיחות, עלייה ברמות אנזימי כבד- לא שכיח.
כולסטרול גבוה, תגובה אלרגית חריפה, הפרעות בשליטה במאזן הסוכר, דם בשתן,
מחלת ריאות שיש בה הופעה של אאוזינופילים (סוג של תאי דם לבנים) במספרים מוגברים- נדיר
.
סינדרום סרוטונין, המתבטא בשינויים במצב הנפשי (כגון: עצבנות יתר, הזיות, תרדמת), אי-יציבות אוטונומית (כגון: קצב לב מהיר, לחץ דם בלתי יציב, היפרתרמיה), ליקויים נוירו-מוסקולרים (כגון: היפר-פלקסיה, חוסר קואורדינציה), ליקויים בתנועה (כגון: תנועות לא רצוניות, הפרעה בטונוס השרירים) או תסמינים של מערכת העיכול (כגון: בחילה, הקאה, שלשול) (נדיר).
בעיות בתפקוד מיני. בחלק המקרים, תסמינים אלה המשיכו לאחר הפסקת הטיפול.
בשכיחות שאינה ידועה: נעילת לסתות, הרטבת לילה, אבדן ראייה חלקי. דלקת במעי הגס, הגורמת לשלשול. דימום נרתיקי כבד זמן קצר לאחר הלידה.
פרטי תגובה עם תרופות אחרות
השילוב של סרטרלין (לוסטרל, סרנדה) עם תרופות או צמחי מרפא הבאים עלול לגרום לסיכונים או לאי-יעילות עקב תגובות בין-תרופתיות:
תרופות המכילות אמפטמינים (המשמשות בהפרעת קשב וריכוז), נרקולפסיה והשמנת יתר.
פימוזיד, דיגוקסין, פניטואין, תכשירים המכילים טריפטנים כגון תרופות למיגרנה ( לדוגמא: סומטריפטן), טרמדול לטיפול בכאב, תרופות המשמשות להרדמה ולטיפול בכאב כרוני,תרופות המשפיעות על מערכת העצבים המרכזית כגון: פנפלוראמין, פנטאניל ונגזרותיו, דקסטרומטורפן (נגד שיעול), מפרידין,טפנטדול, מתאדון פנטזוצין. טריפטופן (חומצה אמינית המופיעה במזונות, תמיסות עירוי להזנה ותוספי מזון), תרופות הרגעה, תרופות משתנות,וורפרין, תרופות לטיפול בחומציות יתר, כיב קיבה או צרבת (סימטידין, אומפרזול ,לנסופרזול, פנטופרזול, רבפרזול), ליתיום או תרופות נגד דיכאון נוספות, תרופות המשפיעות על קרישת הדם (כגון: אספירין), הצמח היפריקום(St. John's Wort). תרופות הידועות כמגבירות סיכון להפרעות קצב.(אנטי פסיכוטיים, אנטיביוטיקות מסויימות), תרופות כנגד זיהומים בקטריאליים, פטרייתיים, כנגד HIV , כנגד הפטיטיס C,
מעכבי MAO - השילוב של סרטרלין עלול לגרום לבלבול, חום גבוה, פירכוסים, הזיות ועלייה מסוכנת בלחץ הדם. אין ליטול יחדיו, יש להמתין 14 לאחר סיום הטיפול.
השפעת שימוש ממושך
אין בעיות מיוחדות. מומלץ יש לעקוב אחר רמות הסוכר בדם בזמן הטיפול בסרטרלין (לוסטרל, סרנדה).
ייתכנו בעיות בתפקוד המיני. בחלק מהמקרים תסמינים אלה ימשכו לאחר הפסקת הטיפול.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא